Právnická fakulta Univerzity Komenského v Bratislave

**Právnická fakulta Univerzity Komenského** (, , skrátene **PraF UK**) je jedna z trinástich fakúlt Univerzity Komenského v Bratislave ako verejnoprávnej a samosprávnej inštitúcie. Vznikla v roku 1921, čím je najstaršou dosiaľ existujúcou fakultou práva na území Slovenska. Poskytuje vysokoškolské vzdelávanie v akreditovaných študijných programoch vo všetkých troch stupňoch štúdia v dennej aj externej forme – študijný program bakalársky so štandardnou dĺžkou štúdia 3 rokov; magisterský nadväzujúci na bakalársky 2 roky, v externej forme 3 roky; doktorandský trvajúci 3 roky, v externej forme 4 roky. Na fakulte prebehla reforma právnického vzdelávania, ktorá reflektuje najmodernejšie trendy súčasného vývoja, plne odzrkadľujúc požiadavku praktického vzdelávania cez prizmu právnych kliník a širokého spektra nových predmetov.

Predstaviteľom fakulty je dekan, v súčasnosti ním je prof. JUDr. Eduard Burda, PhD.

Fakulta sídli na Šafárikovom námestí č. 6 v Bratislave v budove, kde sa nachádza aj rektorát a Aula Univerzity Komenského, ako aj niekoľko pracovísk Filozofickej fakulty, v susedstve sa nachádza Filozofická fakulta. V tejto budove sídli už od jej kolaudácie v roku 1937. Pred tým sídlila na Kapitulskej ulici, v budove dnešnej Rímskokatolíckej bohosloveckej teologickej fakulty Univerzity Komenského.

## Štúdium
Od akademického roku 2004/2005 je štúdium organizované na kreditovom systéme. Kredity sú číselné hodnoty priradené k predmetom, ktoré charakterizujú množstvo práce potrebnej na ich úspešné absolvovanie. Napr. povinné predmety (najnáročnejšie) majú 6 kreditov, voliteľné 3 kredity a výberové (doplnkové) 2 kredity. Študent ich získava za úspešné absolvovanie predmetu napr. zložením skúšky, napísaním semestrálnej práce, vyriešením zadaných prípadov, a pod. Kredity sa počas celého štúdia sčítavajú. Pre postup do ďalšieho ročníka je štandardne potrebných 60 kreditov. Na úspešné ukončenie bakalárskeho programu je študent povinný získať aspoň 180 kreditov a magisterského programu 120 kreditov.

Fakulta má akreditáciu na udeľovanie titulov:
* bakalár (Bc.), po úspešnom ukončení bakalárskeho študijného programu (180 získaných kreditov), obhájení záverečnej bakalárskej práce a zložení štátnej skúšky z predmetu správne právo;
* magister (Mgr.), po úspešnom absolvovaní magisterského študijného programu (120 získaných kreditov), obhájení diplomovej práce a zložení štátnych skúšok z občianskeho práva, trestného práva a z iného výberového predmetu;
* doktor práv (JUDr.), po úspešnom obhájení rigoróznej práce v študijnom odbore právo;
* doktor (PhD., „*philosophiae doctor*“ uvádza sa za menom), po úspešnom obhájení dizertačnej práce. V súčasnosti má fakulta najširší rozsah garantovaných študijných odborov doktorandského štúdia na Slovensku.  V súčasnosti poskytuje vysokoškolské vzdelanie tretieho stupňa v študijných odboroch Teória a dejiny štátu a práva, Ústavné právo, Správne právo, Trestné právo, Občianske právo, Obchodné a finančné právo; Pracovné právo a Medzinárodné právo.

## Pracoviská fakulty
[náhľad|Aula [Univerzita Komenského v Bratislave|Univerzity Komenského v Bratislave v budove na Šafárikovom námestí, kde sídli Právnická fakulta]]
### Katedry
* Katedra teórie práva a filozofie práva
* Katedra rímskeho práva a cirkevného práva
* Katedra právnych dejín a právnej komparatistiky
* Katedra medzinárodného práva a medzinárodných vzťahov
* Katedra ústavného práva
* Katedra správneho a environmentálneho práva
* Katedra finančného práva
* Katedra obchodného práva a hospodárskeho práva
* Katedra pracovného práva a práva sociálneho zabezpečenia
* Katedra občianskeho práva
* Katedra trestného práva, kriminológie a kriminalistiky

náhľad|Rektorská sieň v budove na Právnickej fakulte Univerzity Komenského v Bratislave, ktorá slúži na reprezentačné účely.

### Ústavy
* Ústav európskeho práva
* Ústav práva informačných technológií a práva duševného vlastníctva
* Ústav cudzojazyčnej právnej komunikácie
* Ústav ekonomických vied
* Ústav kánonického práva
* Ústav klinického právneho vzdelávania
* Ústav telesnej kultúry

Ďalšími pracoviskami sú Diplomatická akadémia Karola Rybárika a Knižnica Právnickej fakulty.

Diplomatická akadémia Karola Rybárika je vzdelávacia inštitúcia, ktorá bola založená 19.11.1991. Jej iniciátorom, zakladateľom a dlhoročným vedúcim bol pán doc. JUDr. Karol Rybárik, CSc., absolvent Diplomatickej akadémie vo Viedni. V súčasnosti Ústav ponúka povysokoškolské dvojročné denné štúdium diplomacie a medzinárodných vzťahov.

## Vedenie fakulty

náhľad|Auditorium Maximum – Prednášková sála Právnickej fakulty

### Dekan
* prof. JUDr. Eduard Burda, PhD.

### Prodekani
* JUDr. Stanislav Mihálik, PhD. (prodekan pre vzdelávaciu činnosť prvého a druhého stupňa a pre rigorózne konanie)
* doc. Dr. iur. Angelika Mašurová, MLE (prodekanka pre vzdelávaciu činnosť tretieho stupňa štúdia (doktorandské štúdium) a pre vedeckovýskumnú činnosť)
* JUDr. Lukáš Turay, PhD. (prodekan pre organizáciu konferencií, ďalších vedeckých a odborných podujatí a PR)
* prof. JUDr. Lívia Trellová, PhD. (prodekanka pre medzinárodné vzťahy a cudzojazyčné štúdium)
* doc. JUDr. Jozef Andraško, PhD. (prodekan pre IT a grantovú činnosť)
* JUDr. Laura Fotopulosová, PhD., LL.M. (prodekanka pre spoluprácu s odbornou verejnosťou a ďalšie vzdelávanie)
* prof. JUDr. Tomáš Strémy, PhD. (prodekan pre knižnicu, edičnú a vydavateľskú činnosť)
* JUDr. Kristína Slámková, PhD. (prodekanka pre legislatívu a právnu agendu)
* prof. JUDr. Ing. Ondrej Blažo, PhD. (prodekan pre rozvoj, akreditáciu, hodnotenie a zabezpečovanie kvality fakulty)
* doc. JUDr. Hana Kováčiková, PhD. (prodekanka pre diplomatickú akadémiu, majetok a investície)

### Predseda akademického senátu
* doc. JUDr. Peter Lukáčka, PhD.

### Tajomník
* Ing. Zdenka Lukáčková, PhD.

### Splnomocnenci dekana
* doc. JUDr. Ondrej Laciak, PhD. (splnomocnenec dekana pre vonkajšie vzťahy)
* Mgr. Daniel Zigo, PhD., LL.M. (splnomocnenec dekana pre podporu študentských aktivít) 
* JUDr. Sára Kiššová, PhD. (splnomocnenkyňa dekana pre simulované súdne spory)

### Poradca dekana pre štúdium
* doc. JUDr. Branislav Fábry, PhD.

## Profesori
náhľad|Knižnica Právnickej fakulty Univerzity Komenského (čiastočný pohľad na študovňu monografií)
Na Právnickej fakulte v súčasnosti pôsobia títo profesori:
* prof. Mgr. Ľubomír Batka, Dr. theol. (Katedra teórie práva a sociálnych vied)
* prof. JUDr. Jozef Čentéš, PhD. (Katedra trestného práva, kriminológie a kriminalistiky)
* prof. Mgr. Mgr. Andrej Démuth, PhD. (Katedra teórie práva a sociálnych vied)
* prof. ThDr. IcLic. PaedDr. Ján Duda, PhD. (Katedra rímskeho práva, kánonického a cirkevného práva)
* prof. JUDr. Svetlana Ficová, CSc. (Katedra občianskeho práva)
* prof. PhDr. František Gahér, CSc. (Katedra teórie práva a sociálnych vied)
* Dr. h. c. prof. JUDr. Lucia Kurilovská, PhD. (Katedra trestného práva, kriminológie a kriminalistiky)
* prof. JUDr. Mojmír Mamojka, PhD. (Katedra obchodného práva a hospodárskeho práva)
* prof. JUDr. Matúš Nemec, PhD. (Katedra rímskeho práva, kánonického a cirkevného práva)
* prof. JUDr. Mária Patakyová, PhD. (Katedra obchodného práva a hospodárskeho práva)
* prof. JUDr. Margita Prokeínová, PhD. (Katedra trestného práva, kriminológie a kriminalistiky)
* prof. JUDr. Róbert Schronk, CSc. (Katedra pracovného práva a práva sociálneho zabezpečenia)
* prof. JUDr. PhDr. Miroslav Slašťan, PhD. (Katedra medzinárodného práva a medzinárodných vzťahov)
* prof. JUDr. Mária Srebalová, PhD. (Katedra správneho a environmentálneho práva)
* prof. JUDr. Ján Svák, DrSc. (Katedra medzinárodného práva a medzinárodných vzťahov)
* prof. JUDr. Tomáš Strémy, PhD. (Katedra trestného práva, kriminológie a kriminalistiky)
* prof. JUDr. Marek Števček, PhD. (Katedra občianskeho práva)
* prof. JUDr. Katarína Tóthová, DrSc. (Katedra správneho a environmentálneho práva) – v súčasnosti emeritná profesorka
* prof. JUDr. Marián Vrabko, CSc. (Katedra správneho a environmentálneho práva)

náhľad|Súdna sieň Právnickej fakulty UK
Počas viac ako 100 ročnej histórie fakulty na nej pôsobili viacerí významní učitelia vrátane:
* prof. JUDr. Imrich Karvaš
* prof. JUDr. Otakar Sommer
* prof. JUDr. Vojtech Hatala, CSc.
* prof. JUDr. Milan Čič, DrSc.
* prof. JUDr. Štefan Luby, DrSc.
* prof. JUDr. Karol Plank, DrSc.
* Dr. h. c. prof. JUDr. Karol Rebro, DrSc.
* Dr. h. c. doc. JUDr. Ivan Gašparovič, CSc.

## Iné projekty
 

## Referencie

## Literatúra o dejinách fakulty

* VOZÁR, Jozef. *Augustín Ráth: Prvý slovenský rektor Univerzity Komenského*. Bratislava: Veda, 2018. 237 s. ISBN 978-80-244-1711-2.
* GREGOR, Martin. *Historiografia rímskeho práva na Slovensku: Príbeh štyroch profesorov*. Praha: Leges, 2021. 363 s. ISBN 978-80-7502-485-5.
* SVÁK, Ján, GREGOR, Martin. *Karol Plank: Dielo a doba*. Bratislava: Wolters Kluwer SR, 2021. 503 s. ISBN 978-80-571-0393-6.
* GREGOR, Martin, LYSÝ, Miroslav, MARTINCOVÁ, Lenka (ed.). *Dejiny Právnickej fakulty Univerzity Komenského 1: Od roku 1921 do súčasnosti*. Bratislava: Právnická fakulta Univerzity Komenského v Bratislave, 2022. 302 s. ISBN 978-80-7160-647-5.
* GREGOR, Martin, LYSÝ, Miroslav, MARTINCOVÁ, Lenka (ed.). *Dejiny Právnickej fakulty Univerzity Komenského 2: Katedry a ústavy, rozhovory.* Bratislava: Právnická fakulta Univerzity Komenského v Bratislave, 2022. 247 s. ISBN 978-80-7160-649-9. 

## Externé odkazy
* Oficiálna stránka fakulty


Právnická fakulta
Kategória:Právnické fakulty na Slovensku